*Projekts*

LATVIJAS REPUBLIKAS MINISTRU KABINETS

2014.gada Rīkojums Nr.

Rīgā (prot.Nr. § )

**Grozījumi Ministru kabineta 2014.gada 18.augusta rīkojumā Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali”**

Izdarīt Ministru kabineta 2014.gada 18.augusta rīkojumā Nr.430 “Par Murjāņu sporta ģimnāzijas esošo būvju rekonstrukcijas un multifunkcionālas slēgtas sporta manēžas būvniecības projekta īstenošanai 2014.gadā paredzēto valsts budžeta līdzekļu pārdali” (Latvijas Vēstnesis, 2014, 162.nr.) šādus grozījumus:

1. Izteikt 1.3.apakšpunktu šādā redakcijā:

“1.3. sporta centra “Mežaparks” rekonstrukcijai, primāri veicot Sabiedrības ar ierobežotu atbildību “Latvijas Olimpiskā vienība” darbības nodrošināšanai nepieciešamā Sporta medicīnas centra (Roberta Feldmaņa ielā 11, Rīgā) rekonstrukciju, kā arī sporta centra jumta remontu, – 420 000 *euro*;”

2. Papildināt rīkojumu ar 1.3.1apakšpunktu šādā redakcijā:

“1.3.1 Sabiedrībai ar ierobežotu atbildību “Latvijas Olimpiskā vienība”, lai nodrošinātu Sporta medicīnas centra (Roberta Feldmaņa ielā 11, Rīgā), kā arī esošās Latvijas Olimpiskā vienības funkcionāli diagnosticējošās laboratorijas aprīkojuma iegādi, – 157 820 *euro*;”

3. Izteikt rīkojuma 3.punktu šādā redakcijā:

“3. Finanšu resursus, kas radušies pēc šā rīkojuma 1.4.apakšpunktā minētās pārdales, 2015.gadā novirzīt sporta nozares prioritāro pasākumu īstenošanai, tai skaitā valsts funkciju sporta nozarē izpildes nodrošināšanai nemainīgā līmenī salīdzinājumā ar 2014.gadu, 100% valsts līdzfinansējuma profesionālās ievirzes sporta izglītības programmu īstenošanā nodarbināto sporta treneru darba samaksai atjaunošanai ar 2015.gada 1.septembri, kā arī sporta veidu reģionālo attīstības centru (sporta internātu) pilotprojektu īstenošanas uzsākšanai ar 2015.gada 1.septembri.”

4. Papildināt rīkojumu ar 4.1apakšpunktu šādā redakcijā:

“4.1 Lai nodrošinātu ar šā rīkojuma 1.3. un 1.3.1 apakšpunktiem piešķirto valsts budžeta līdzekļu izlietošanu atbilstoši tam paredzētam mērķim, Izglītības un zinātnes ministrijai (Sabiedrībai ar ierobežotu atbildību “Sporta centrs “Mežaparks””) nodrošināt, ka Sporta medicīnas centrs (Roberta Feldmaņa ielā 11, Rīgā) pēc rekonstrukcijas tiek nodots lietošanā par maksu Sabiedrībai ar ierobežotu atbildību “Latvijas Olimpiskā vienība”.

5. Aizstāt 5.punktā skaitļus un vārdu “1.2. un 1.3.” ar skaitļiem un vārdu “1.2., 1.3. un 1.3.1”.

6. Aizstāt 6.punktā skaitli un vārdu “31.oktobrim” ar skaitli un vārdu “30.novembrim”.

Ministru prezidente Laimdota Straujuma

Izglītības un zinātnes ministre Mārīte Seile

Iesniedzējs:

Izglītības un zinātnes ministre Mārīte Seile

Vizē:

Valsts sekretāra vietnieks –

Nodrošinājuma un finanšu

departamenta direktors,

valsts sekretāra pienākumu izpildītājs Elmārs Martinsons

21.11.2014. 08:30

361

Izglītības un zinātnes ministrijas

valsts sekretāra vietnieks –

Sporta departamenta direktors E.Severs

67047935, edgars.severs@izm.gov.lv